पाक ने आतंकवादियों के खिलाफ कार्रवाई में देरी की  
भारत की महत्वाकांक्षाओं के प्रति सशंकित और अमेरिका विरोधी कड़ी भावनाओं के चलते इस्लामाबाद ने पाकिस्तान में तालिबान और अलकायदा के खिलाफ कार्रवाई नहीं की।
अफगानिस्तान में भारत की महत्वाकांक्षाओं के प्रति काफी सशंकित और अमेरिका विरोधी कड़ी भावनाओं के चलते इस्लामाबाद ने पाकिस्तान में तालिबान और अलकायदा के सुरक्षित पनाहगाहों में आवश्यक कार्रवाई नहीं की। यह बात रविवार को अमेरिका के एक शीर्ष सांसद ने कही।  सीनेट की विदेश मामलों की समिति के अध्यक्ष सांसद जॉन केरी ने कहा, पाकिस्तान में पनाहगाह अफगानिस्तान में हमारी प्रगति के लिये खतरनाक बने हुए हैं। केरी ने द बोस्टन ग्लोब में लिखे लेख में कहा, भारत के प्रति पाकिस्तान के गहरे संदेह और अमेरिका विरोधी भावनाओं के चलते पाकिस्तानी नेताओं के लिये तालिबान और अन्य समूहों के खिलाफ उपयुक्त कार्रवाई करना मुश्किल हो गया।